|  |  |
| --- | --- |
| **Information til vidensportalens fondsoversigt, v1** | |
| **Navn på legatet / fonden / tilskudsprogrammet** | Nordisk Kulturfond, Opstart |
| **Hvilken type (privat, nationalt program, nordisk, europæisk, andet?)**  **Hvem står bag (en person, en institution, et ministerie, eller?)** | Nordisk Kulturfond er et selvstændigt retssubjekt med tilknytning til Nordisk Råd og Nordisk Ministerråd.  Nordisk Kulturfond tegnes og forvaltes af en bestyrelse, hvis 13 medlemmer udpeges af Nordisk Råd og Nordisk Ministerråd. Hvert nordisk land repræsenteres af to deltagere, mens Færøerne, Grønland og Åland hver har én repræsentant.  Fonden har i dag et budget på ca. 36 mio. DKK. Nordisk Kulturfonds bevilling finansieres fra Nordisk Ministerråds budget, som Nordisk Råd godkender.  Nordisk Kulturfond anvender sagkyndige til at vurdere ansøgninger og give fonden et udgangspunkt for kunstneriske og kulturelle kvaliteter og øvrige kulturpolitiske vurderinger. Fondens sagkyndige kommer fra hele Norden |
| **Fondens hjemmeside**  **og adresse** | [**https://nordiskkulturfond.org/**](https://nordiskkulturfond.org/)  [**https://nordiskkulturfond.org/stoetteprogrammer/faa-en-bedre-begyndelse-med-opstart**](https://nordiskkulturfond.org/stoetteprogrammer/faa-en-bedre-begyndelse-med-opstart) |
| **Det overordnede formål**  **og hovedmål** | Målet er at stimulere udviklingen af kunst- og kulturlivet og sikre fleksible rammer for nye samarbejder på tværs af landegrænser. |
| **Hvilke type aktiviteter støttes** | Opstart er Nordisk Kulturfonds investering i kunst- og kulturprojekters første faser.  Programmet støtter projekter med konkrete ambitioner om at udvikle samarbejdet på tværs af de nordiske lande. |
| **Hvilke lande kan få støtte**  **- Hvem kan ansøge**  **- Hvem kan deltage som partnere** | De nordiske lande er: Danmark, Finland, Færøerne, Grønland, Island, Norge, Sverige og Åland. Desuden er yderligere international deltagelse velkommen.  Du kan sende en ansøgning som individ, gruppe, institution, forening, virksomhed, offentlig eller privat organisation.  Opstart støtter gerne projekter med en global vision, som kan hjælpe med at skabe ny relevans for nordiske kunst- og kultursamarbejder. Derfor behøver du heller ikke være bosat i Norden eller have nordisk nationalitet for at søge. |
| **Minimum antal organisationer fra hvor mange lande** | For at kunne søge programmet, skal mindst to aktører baseret i to forskellige nordiske lande have bekræftet deres deltagelse i Opstart-projektet, og deres roller skal beskrives i ansøgningen. Hvis der kun er aktører fra to nordiske lande, der deltager i projektet, skal et af projektets konkrete mål være at udvide den nordiske deltagelse. Ansøgningen skal tydeligt vise, hvordan og hvilke andre aktører fra hvilke lande projektgruppen på sigt ønsker at involvere. |
| **Projektets periode, min - max** | Projektet kan starte 20 arbejdsdage fra ansøgningsdatoen.  Projektet skal som udgangspunkt være afsluttet inden for ét år fra projektets startdato. |
| **Støttebeløb per ansøgning,**  **min - max** | Du kan søge om op til 25.000 DKK. Der er ikke krav om egen medfinansiering.  Opstart søges typisk til rejse- og mødeudgifter i forbindelse med udviklingsmøder i Norden. Max 50% af det ansøgte beløb kan budgetteres til projektdeltagers honorarer. |
| **Kriterier for en god ansøgning** | Fonden vurderer, hvordan projektet er forankret – eller sigter på at blive forankret – i relevante miljøer i Norden og eventuelt udenfor Norden samt i hvor høj grad projektet giver gensidig værdi for alle projektpartnerne. |
| **Hvor krævende er ansøgningen?**  **Er den omfattende og kompliceret med krav om flere bilag m.m.** | Fonden modtager kun elektroniske ansøgninger, som udfyldes på fondens ansøgningsportal. Ret simpelt. |
| **Er det krævende at administrere og rapportere tilskuddet?** | Ret simpel procedure med klare retningslinjer og udarbejdede skabeloner. |
| **Ansøgningsfrister** | Opstart har løbende ansøgningsfrist, og du får svar indenfor 20 arbejdsdage |
| Kan fondens rådgivere kontaktes?  Navn, titel, mail og telefonnr. | X Ja \_\_ Nej  Sekretariatet i København har ansvaret for Nordisk Kulturfonds daglige drift og kontakt med ansøgere og bidragsmodtagere. Se kontaktinfo for sekretariatets medarbejder her: <https://nordiskkulturfond.org/kontakt-os> |